VS000440
Datum: 1995-12-05T01:00:00.000+01:00
datum_sodbe_i_stopnje: 1997-03-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 1550000 SIT
opombe: II Ips 358/98. Reviziji tožene stranke je bilo delno ugodeno in sicer glede odškodnine za ZŽA in za telesne bolečine.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Ekonomist - opravlja delo vodje komerciale.

## Škodni dogodek

Prometna nesreča.

## Poškodba

Zvin vratne hrbtenice, udarec v ledveni predel, udarnina v predelu obeh kolen, odrgnina na desnem kolenu.

## Telesne bolečine

700.000 SIT Tri tedne srednje hude, 4 tedne stalne lahke, vsakodnevne lahke in občasne bolečine trpi tudi še sedaj po končanem zdravljenju in jih bo z gotovostjo trpel tudi v bodoče - vse življenje.

#### Rehabilitacija

Izpostavljen je bil 30 dnevni fizikalni terapiji, ko je moral izvajati posebne vaje za vratno hrbtenico

#### Nevšečnosti med zdravljenjem

Zdravljenje je trajalo 8 tednov. 2 krat je bil izpostavljen rentgenskemu sevanju, raztezanje in obsevanje vratne hrbtenice..

## Strah

50000 SIT Kratkotrajen, vendar očitno zelo intenziven primarni strah, ko se je bal, da bi se njegovo vozilo ob trčenju vžgalo in si ni mogel sam pomagati iz vozila. 5 tednov sekundarni strah lažje stopnje, ko so se težave z vratno hrbtenico med zdravljenjem začele stopnjevati in je moral zato ponavljati fizikalno terapijo.

## Zmanjšanje življenjske aktivnosti

800000 SIT Zaradi trajnih sprememb na tožnikovi vratni hrbtenici ni več sposoben za težja hišna in vrtna opravila ter dvigovanje težjih bremen, prisilna drža vratu in sunkoviti gibi z vratno hrbtenico pa mu povzročajo bolečine. Ugotovljene posledice poškodb tožnika motijo tako pri poklicnem delu (bodisi da ga kot ekonomist opravlja v sedečem položaju, bodisi na pogostih vožnjah z avtomobilom v vlogi komercialista) kot tudi pri izrabi prostega časa (celo ob spremljanju TV-sporeda in pri nočnem počitku, medtem ko je številne športne aktivnosti, s katerimi se je ukvarjal pred nesrečo, moral celo opustiti).

---

ZOR člen 200, 203